b'\n_START_ARTICLE_\nDemonstrasjonene i Tyrkia i 2013\n_START_SECTION_\nDemonstrantenes politiske st\xc3\xa5sted\n_START_PARAGRAPH_\nDemonstrantene hevder at demonstrasjonsbevegelsen er bred og inkluderer personer b\xc3\xa5de fra h\xc3\xb8yre- og venstresiden, mens motstanderne og mange analytikere har fremholdt at demonstrantene hovedsakelig best\xc3\xa5r av Istanbuls mange venstre-orienterte radikale grupper samt tilhengere av opposisjonspartiet CHP, som ogs\xc3\xa5 har v\xc3\xa6rt mest fremtredende i media. Hele 74 prosent av demonstrantene oppga at de hadde stemt p\xc3\xa5 opposisjonspartiet CHP ved forrige valg mens resten hadde oppgitt ulike sosialistiske eller kommunistiske partier. Dette kommer ogs\xc3\xa5 frem av at lederen for Tyrkias nasjonalistiske h\xc3\xb8yreparti, MHP, som ogs\xc3\xa5 er landets nest st\xc3\xb8rste opposisjonsparti, har erkl\xc3\xa6rt at de ikke st\xc3\xb8tter demonstrasjonene og at deres stemmegivere stort sett har v\xc3\xa6rt frav\xc3\xa6rende , mens det sosialistiske opposisjonspartiet CHP, som ogs\xc3\xa5 er landets st\xc3\xb8rste opposisjonsparti med ca. 20\xc2\xa0% av stemmene, har gitt tydelig st\xc3\xb8tte ved flere anledninger._NEWLINE_Unders\xc3\xb8kelser viser ogs\xc3\xa5 at kun 3,4 prosent av demonstrantene oppgir hogging av tr\xc3\xa6r som \xc3\xa5rsaken til demonstrasjonene, mens resterende av demonstrantene hovedsakelig angir misn\xc3\xb8ye med regjeringspartiet eller statsministeren som \xc3\xa5rsak._NEWLINE_P\xc3\xa5 sp\xc3\xb8rsm\xc3\xa5l om hvem demonstrantene elsker mest nest etter familien svarte 54 prosent Mustafa Kemal Atat\xc3\xbcrk, mens 9 prosent oppga Abdullah \xc3\x96calan.\n_START_SECTION_\nOppslutning og meningsm\xc3\xa5linger\n_START_PARAGRAPH_\nTrass i at demonstrantenes ytringer f\xc3\xa5r stor oppslag i mediene viser en meningsm\xc3\xa5ling utf\xc3\xb8rt av Andy Ar, publisert omtrent to uker etter Taksim Gezi-oppr\xc3\xb8ret startet, at kun 7,5 prosent av innbyggerne i Tyrkia \xc3\xb8nsker at Taksim Gezi-demonstrasjonene skal fortsette. If\xc3\xb8lge den samme meningsm\xc3\xa5lingen vil 49,6 prosent av tyrkerne fortsatt stemme p\xc3\xa5 statsminister Erdogans parti, AKP, som fikk ca. 50\xc2\xa0% av stemmene ved valget i 2011._NEWLINE_En annen meningsm\xc3\xa5ling, utf\xc3\xb8rt av Genar, viser at 74\xc2\xa0% av demonstrantene p\xc3\xa5 Taksim-plassen hadde stemt p\xc3\xa5 opposisjonspartiet CHP ved forrige valg, 16 prosent hadde stemt p\xc3\xa5 det prokurdiske partiet BDP, 2,1 prosent hadde stemt p\xc3\xa5 det kommunistiske partiet TKP og 2,1\xc2\xa0% hadde stemt p\xc3\xa5 det sosialistiske arbeiderpartiet IP og resterende hadde oppgitt adnre partier. Ingen av demonstrantene hadde oppgitt at de ville stemme AKP ved neste valg.'